Kareta obyčajná

Kareta obyčajná (Caretta caretta) je oceánsky druh korytnačky, ktorá je rozšírená po celom svete. Tento morský plaz patrí do čeľade karetovité (Cheloniidae).

Priemerný dospelý jedinec je dlhý cca , ale boli objavené aj jedince dorastajúce do .Ernst, C. H.; Lovich, J.E. (2009). Turtles of the United States and Canada (2 ed.). JHU Press. ISBN 978-0-8018-9121-2. Vážia  a najťažšie jedince aj viac ako . Koža má farby od žltej do hnedej a pancier je typicky červenkastý.Bolten, A.B. (2003). "Loggerhead Turtle (Caretta caretta)". NOAA Fisheries. NOAA Fisheries. Archivované z originálu 27. mája 2011. Prístup 24. 11. 2011. Medzi pohlaviami nie sú, do pohlavnej zrelosti, viditeľné žiadne rozdiely. V dospelosti je najvýraznejší rozdiel v tom, že samce majú dlhý krk a kratšiu predstierku ako samice.

Žijú v Atlantiku, Pacifiku, v Indickom oceáne aj v Stredozemnom mori. Väčšinu svojho života trávi v slanej vode a na území v okolí ústí riek, kde samice nakrátko chodia klásť vajcia. Majú krátky reprodukčný cyklus; samice kladú približne 4 hniezda a potom sa stanú latentné a nekladú vajcia dva alebo tri roky. Sexuálnu dospelosť dosiahnu v rozsahu 17 – 33 rokov a celkovo sa dožívajú 47 – 67 rokov.

Karety obyčajné sú všežravé, pričom sa živia najmä bezstavovcami. Majú veľké a silné čeľuste, ktoré slúžia ako efektívny nástroj na roztrhanie svojej koristi. Mláďatá lovia viacerí predátori a vajcia sú na súši zvlášť nechránené. Po dosiahnutí dospelosti ich veľkosť limituje svojich predátorov na veľké živočíchy ako napr. žraloky.

Sú považované za ohrozený druh a chránené IUCN. Necitlivý rybolov je zodpovedný za veľký úhyn, karety sa často udusia vo vlečných sieťach. Pre zníženie úmrtnosti sa do vlečných sietí pridávajú únikové cesty pre korytnačky. Karety ohrozuje aj úbytok prirodzeného prostredia na hniezdenie a introdukcia exotických predátorov.

 Referencie 

 Iné projekty 

 Zdroj 
 Marine Turtle Specialist Group 1996. Caretta caretta. In: IUCN 2011. IUCN Red List of Threatened Species. Version 2011.2. (www.iucnredlist.org). Prístup 24. november 2011.


Kategória:Karetovité
Kategória:Zraniteľné druhy
Kategória:Živočíchy európskeho významu
Kategória:Zákonom chránené živočíchy na Slovensku